Фонды з “творчай кухняй” Як выглядаў фотаальбом Янкі Лучыны? Ці былі аматарамі шахмат Максім Гарэцкі і Адам Багдановіч? На якім піяніна ў свой час граў заслужаны артыст Беларусі Віктар Скорабагатаў?.. На гэтыя пытанні можна знайсці адказ і паглядзець на рарытэтныя экспанаты ў Беларускім дзяржаўным архіве-музеі літаратуры і мастацтва, якому 9 чэрвеня споўнілася 50 гадоў. Скарыстаўся такой магчымасцю і наш карэспандэнт, пабываўшы ва ўстанове з самым дасведчаным гідам па ёй — дырэктарам Ганнай ЗАПАРТЫКА. Што было сабрана за паўстагоддзя? Якія перыяды гісторыі культуры Беларусі ахопліваюць фонды архіва-музея? Менавіта з гэтых пытанняў распачалася размова.